rejauldu/bengali-wikipedia huggingface dataset:
নাজনীন রহমান (সিবিই FMedSci) একজন ব্রিটিশ জেনেটিসিস্ট। বিশেষভাবে তিনি ক্যান্সার নিয়ে গবেষণা করেন। তিনি ইনস্টিটিউট অব ক্যান্সার রিসার্চ এর জেনেটিক্স এবং এপিডেমিওলজি বিভাগের প্রধান।   শিক্ষা  ১৯৯১ সালে নাজনীন রহমান অক্সফোর্ড বিশ্ববিদ্যালয় থেকে মেডিসিন বিভাগে পাশ করেন। এরপর ১৯৯৯ সালে আণবিক জেনেটিক্স এর ওপর পিএইচডি করেন। পিএইচডির বিষয় ছিলো Wilms' tumor susceptibility gene FWT1। ক্লিনিক্যাল জেনেটিক্স এর বিশেষজ্ঞ প্রশিক্ষণ এ ২০১১ সালে তিনি তার সার্টিফিকেট কোর্স শেষ করে।   কর্মজীবন ও গবেষণা  স্যার রিচার্ড ডল ভিত্তিক ইনস্টিটিউট অব ক্যান্সার রিসার্চের জেনেটিক্স এবং এপিডেমিয়লোজীর প্রধান হিসেবে তিনি কাজ করেন। ক্যান্সার হওয়ার জেনেটিক প্রক্রিয়া নিয়ে তিনি গবেষণা করেন। বিশেষভাবে পেডিয়াট্রিক ক্যান্সার বা স্তন ক্যান্সার নিয়ে তিনি কাজ করেন। তার গবেষণার মাধ্যমে এনএইচএস রোগীদের জন্য উন্নত স্ক্রীনিং চিকিত্সার ব্যবস্থা করা হয়। এছাড়া বিরল ক্যান্সার জেনেটিক্স নিয়েও আন্তর্জাতিকভাবে কাজ করেন।ফসল জিনোমের কাজ নিয়ে তিনি ব্লগও তৈরী করেছেন।  তিনি রয়েল মার্সডেন এবং সেন্ট জর্জেস হাসপাতালে ক্লিনিকাল প্রধান হিসেবে দায়িত্ব পালন করেন। তিনি সেখানে ক্যান্সার জেনেটিক্স সেবা প্রদান করতেন।   পুরস্কার ও সম্মাননা  ২০১০ সালে নাজনীন রহমান অ্যাকাডেমি অফ মেডিক্যাল সায়েন্সেসের 'ফেলো'  হিসেবে নির্বাচিত হন।  ২০১৪ সালের এপ্রিল মাসে বিবিসি ওম্যান'স হওয়ার-এ তিনি ব্রিটেনের তৃতীয় সবচেয়ে প্রভাবশালী মহিলা হিসেবে তালিকাভুক্ত হন। এরপর ২০১৬ সালের ফেব্রুয়ারিতে ব্রিটিশ মুসলিম পুরস্কার পান। বিজ্ঞান ও ইঞ্জিনিয়ারিং এ সেবা প্রদানের জন্য তাকে এই পুরস্কার দেওয়া হয়।  ২০১৬ সালে নাজনীন রহমানের জন্মদিনে তাকে সম্মানিত করার জন্য কমান্ডার অব দ্য অর্ডার অব দ্য ব্রিটিশ এম্পায়ার (সিবিই) হিসেবে নিয়োগ দেওয়া হয়।   ব্যক্তিগত জীবন  নাজনীন রহমান একজন গায়িকা এবং গীতিকার,২০১৪ সালের মধ্যে তার একটি এলবাম প্রকাশ করার পরিকল্পনা ছিলো।   আরও দেখুন   ব্রিটিশ বাংলাদেশী  ব্রিটিশ বাংলাদেশী ব্যক্তিদের তালিকা   তথ্যসূত্র   বিষয়শ্রেণী:অক্সফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:ব্রিটিশ মুসলিম বিষয়শ্রেণী:জীবিত ব্যক্তি বিষয়শ্রেণী:ব্রিটিশ বাংলাদেশী বিষয়শ্রেণী:ব্রিটিশ বংশাণুবিদ বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার
right|250px|thumb| জোসিয়া কিং-এর দি এক্সামিনেশন অ্যান্ড ট্রায়াল অফ ফাদার খ্রিষ্টমাস (১৬৮৬) গ্রন্থের অংশবিশেষ; ইংল্যান্ডে পবিত্র দিন হিসেবে বড়দিনের পুনর্বহালের অব্যবহিত পরে প্রকাশিত।  ফাদার খ্রিষ্টমাস (ইংরেজি: Father Christmas) একাধিক ইংরেজি-ভাষী দেশে ব্যবহৃত বড়দিন-সংক্রান্ত প্রতীকী চরিত্রটির নাম। অন্যান্য একাধিক দেশে আবার একই নামের (বিভিন্ন ভাষায়) সমরূপ চরিত্রের উপস্থিতি লক্ষ্য করা যায়; যেমন: ফ্রান্সে Père Noël, স্পেনে Papá Noel, মালটায় il-Krismis Fader, ব্রাজিলে Papai Noel, পর্তুগালে Pai Natal, ইতালিতে Babbo Natale এবং রোমানিয়ায় Moş Crăciun। বিগত শতাব্দীগুলিতে ইংরেজ ফাদার খ্রিষ্টমাস ওল্ড ফাদার খ্রিষ্টমাস, স্যার খ্রিষ্টমাস ও লর্ড খ্রিষ্টমাস নামেও পরিচিত ছিলেন।  ফাদার খ্রিষ্টমাস বড়দিনের আনন্দ-উচ্ছ্বাসের প্রতীক; তবে তিনি উপহার প্রদানকারী নন; এমনকি শিশুদের সঙ্গেও তার বিশেষ কোনো যোগ নেই। চার্চ-ইতিহাসের প্রাক-আধুনিক উপহার-প্রদানকারী চরিত্র হলেন সেন্ট নিকোলাস। সিন্টারক্লাস ও তার উপকথা ফাদার খ্রিষ্টমাসের ব্রিটিশ চরিত্রটির সঙ্গে মিশে গিয়ে আমেরিকানদের কাছে সান্টাক্লজ নামে পরিচিত হয়েছে। সান্টাক্লজের মতো ফাদার খ্রিষ্টমাসও প্রাচীন বিশ্বাস ওডেনের (নর্সদের নিকট ওডিন) সঙ্গে সম্পর্কযুক্ত।http://www.happychristmas.org.uk/santa/father-christmas.htmhttp://socyberty.com/holidays/the-four-faces-of-santa-claus/McKnight, George Harley. St. Nicholas - His Legend and His Role in the Christmas Celebration (1917) Available on-line: Whistler, Laurence. 'The English Festivals'. W. Heinemann, 1947. 241 pagesMuir, Frank'Christmas Customs & Traditions'.Taplinger Pub. Co., 1977. , 9780800815523.111 pages.Hole, Christina.'English Custom & Usage'. Batsford 1950. 151 pages.Eason, Cassandra. 'The Mammoth Book of Ancient Wisdom'. Robinson, Indiana University 1997. , 9781854875174.488 pages.Mercatante, Anthony S. 'Good and Evil: Mythology and Folklore'. Harper & Row, University of Virginia 1978. 242 pages  ইংরেজি-ভাষী বিশ্বের "ফাদার খ্রিষ্টমাস" নামক চরিত্রটি মার্কিন যুক্তরাষ্ট্রের সান্টাক্লজ চরিত্রটি সৃজনের মূল অনুপ্রেরণা। যুক্তরাজ্য ও অন্যান্য অঞ্চলে এখন অনেকেই এই দুই চরিত্রকে পরস্পরের পরিপূরক মনে করেন। যদিও "ফাদার খ্রিষ্টমাস" ও "সান্টাক্লজ" নামক চরিত্রদুটি এখন কার্যত পরস্পর থেকে অবিচ্ছেদ্য হয়ে উঠেছে, তবু এদের উৎস ঐতিহাসিকভাবে ভিন্ন এবং সেই কারণেই এরা একক ব্যক্তিত্ব নন। সি. এস. লুইস ও জে. আর. আর. টলকিন প্রমুখ অ-আমেরিকান লেখকবৃন্দ আবার সান্টাক্লজের বদলে ফাদার খ্রিষ্টমাসের ঐতিহাসিক চরিত্রটিই গ্রহণ করেছেন।  তথ্যসূত্র  বিষয়শ্রেণী:বড়দিন চরিত্র বিষয়শ্রেণী:খ্রিষ্টীয় লোককথা বিষয়শ্রেণী:সান্টাক্লজ বিষয়শ্রেণী:ইংরেজি লোককথা
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল।  আফতাব (আলাপ) ১৭:৩৩, ২০ মার্চ ২০১৭ (ইউটিসি) দীপংকর দীপক   – (অপসারণের প্রস্তাবনা দেখুনলগ দেখুন) () উইকিপিডিয়া:উল্লেখযোগ্যতা (ব্যক্তি) অনুযায়ী উল্লেখযোগ্য নয়। তাছাড়া নিবন্ধটি প্রচারণার উদ্দেশ্যে স্বপ্রণোদিত।  কায়সার আহমাদ (আলাপ) ০৮:০২, ১২ মার্চ ২০১৭ (ইউটিসি)  রইল, নিজের প্রচারের উদ্দেশ্যে নিজেই নিবন্ধটি তৈরি করেছেন ববল মনে হচ্ছে। --ইকবাল হোসেন (আলাপ) ০৯:০৪, ১৪ মার্চ ২০১৭ (ইউটিসি) , দ্রুত অপসারণ যোগ্য।-মাসুম-আল-হাসান রকি (আলাপ) ১১:২৬, ১৫ মার্চ ২০১৭ (ইউটিসি)  অপসারণে । উল্লেখযোগ্য ব্যক্তি নন।--সাদি (আলাপ) ০৬:৪৫, ১৬ মার্চ ২০১৭ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
গোপাল চৌকি বড় শিব মন্দিরের পেছনে অবস্থিত প্রাচীন এক দিঘি। বড় শিব মন্দির () পুঠিয়া রাজবাড়ির ছয়টি মন্দিরের একটি। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।   অবস্থান রাজশাহী শহর থেকে ২৩ কিলোমিটার দূরে অবস্থিত বিখ্যাত পুঠিয়া রাজবাড়ি কাছে অবস্থিত বড় শিব মন্দির। মন্দিরটির ডানপাশে পেছনে সুবিশাল দিঘি গোপাল চৌকির অবস্থান।  আরো দেখুন   পুঠিয়া মন্দির চত্বর   রথ মন্দির   গোবিন্দ মন্দির    বড় শিব মন্দির  তথ্যসূত্র  বিষয়শ্রেণী:বাংলাদেশের পুরাতাত্ত্বিক নিদর্শন
রাধিকা রঞ্জন প্রামাণিক (জন্ম ১৮ ডিসেম্বর ১৯৩২ - ১৩ ডিসেম্বর ২০২০) ভারতের পশ্চিমবঙ্গের একজন শিক্ষায়তনিক ব্যক্তি ও রাজনীতিবিদ যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভা ও লোকসভার প্রাক্তন সদস্য।  প্রারম্ভিক জীবন ও শিক্ষা রাধিকা রঞ্জন প্রামাণিক ১৯৩২ সালের ১৮ ডিসেম্বর  ২৪ পরগণার নালকোরায় জন্মগ্রহণ করেন। তার পিতার নাম নরেন্দ্রনাথ প্রামাণিক ও মাতার নাম ননীবালা প্রামাণিক। তিনি কলকাতা বিশ্ববিদ্যালয়ের আওতাভুক্ত বিজ্ঞান কলেজ থেকে স্নাতকোত্তর শিক্ষা অর্জন করেন।  কর্মজীবন রাধিকা রঞ্জন প্রামাণিক ১৯৬৭, ১৯৬৯, ১৯৭১, ১৯৮২ ও ১৯৮৭ সালে মগরাহাট পূর্ব থেকে ভারতের কমিউনিস্ট পার্টি (মার্ক্সবাদী) এর প্রার্থী হিসেবে পশ্চিমবঙ্গ বিধানসভার বিধায়ক হিসেবে নির্বাচিত হয়েছিলেন। এরপর, তিনি ১৯৮৯, ১৯৯১, ১৯৯৬, ১৯৯৮ ও ১৯৯৯ সালে মথুরাপুর থেকে ভারতের কমিউনিস্ট পার্টি (মার্ক্সবাদী) এর প্রার্থী হিসেবে লোকসভার সাংসদ হিসেবে নির্বাচিত হন। দল দুর্নীতিতে উৎসাহিত করে বলে অভিযোগ করার পর তাকে দল থেকে বহিষ্কার করে ভারতের কমিউনিস্ট পার্টি (মার্ক্সবাদী)। পরবর্তীতে, তিনি তৃণমূল কংগ্রেসে যোগদান করেন।  ব্যক্তিগত জীবন রাধিকা রঞ্জন প্রামাণিক ১৯৫৮ সালের ৫ আগস্ট মঞ্জুলিকা প্রামাণিকের সাথে বিবাহবন্ধনে আবদ্ধ  হন। তাদের চার পুত্র ও দুই কন্যা আছে।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৩২-এ জন্ম বিষয়শ্রেণী:দক্ষিণ চব্বিশ পরগনা জেলার ব্যক্তি বিষয়শ্রেণী:পশ্চিমবঙ্গের রাজনীতিতে নারী বিষয়শ্রেণী:নবম লোকসভার সদস্য বিষয়শ্রেণী:দশম লোকসভার সদস্য বিষয়শ্রেণী:একাদশ লোকসভার সদস্য বিষয়শ্রেণী:দ্বাদশ লোকসভার সদস্য বিষয়শ্রেণী:ত্রয়োদশ লোকসভার সদস্য বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:পশ্চিমবঙ্গ বিধানসভার নারী সদস্য বিষয়শ্রেণী:২০২০-এ মৃত্যু বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ১৯৬৭-১৯৬৯ বিষয়শ্রেণী:পশ্চিমবঙ্গ বিধানসভার সদস্য ১৯৬৯-১৯৭১ বিষয়শ্রেণী:পশ্চিমবঙ্গ বিধানসভার সদস্য ১৯৭১-১৯৭২ বিষয়শ্রেণী:পশ্চিমবঙ্গ বিধানসভার সদস্য ১৯৭৭-১৯৮২ বিষয়শ্রেণী:পশ্চিমবঙ্গ বিধানসভার সদস্য ১৯৮২-১৯৮৭ বিষয়শ্রেণী:পশ্চিমবঙ্গ বিধানসভার সদস্য ১৯৮৭-১৯৯১ বিষয়শ্রেণী:লোকসভার নারী সদস্য বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:২১শ শতাব্দীর ভারতীয় নারী রাজনীতিবিদ
এহরেনপ্রাইসের মৌলিক নীতি হল লিওন এহরেনপ্রাইস প্রবর্তিত একটি গুরুত্বপূর্ণ উপপাদ্য। এই নীতিটি বলে:   ধ্রুবক সহগযুক্ত একজাতীয় আংশিক ব্যবকলনীয় সমীকরণের প্রতিটি সমাধানকে উপযুক্ত রেডন পরিমাপের মাধ্যমে, সমীকরণ সিস্টেমের জটিল বৈশিষ্ট্যমূলক বৈচিত্র্য উপর সমাকলনের মাধ্যমে প্রকাশ করা সম্ভব।   ইতিহাস  এহরেনপ্রাইসের মৌলিক নীতি প্রথমবার গণিতবিদ লিওন এহরেনপ্রাইসের গবেষণায় উঠে আসে। তিনি আংশিক ব্যবকলনীয় সমীকরণগুলোর সমাধান পদ্ধতি উন্নত করতে বৈশিষ্ট্যমূলক বিচিত্র্য এবং রেডন রূপান্তরের ধারণা প্রয়োগ করেন।  উল্লেখযোগ্যভাবে, এই গবেষণার পরবর্তীতে হাইপারফাংশন ব্যবহার করে ১৯৭৪ সালে তোশিও ওশিমা নীতিটি প্রমাণ করেন।   প্রয়োগ  এহরেনপ্রাইসের মৌলিক নীতির ব্যবহার শুধু তাত্ত্বিক গণিতে সীমাবদ্ধ নয়, এটি প্রকৌশল, পদার্থবিজ্ঞান এবং প্রযুক্তির বিভিন্ন ক্ষেত্রে গুরুত্বপূর্ণ ভূমিকা পালন করে। যেমন: আংশিক ব্যবকলনীয় সমীকরণ সমাধান এহরেনপ্রাইসের মৌলিক নীতির সবচেয়ে বড় প্রয়োগ আংশিক ব্যবকলনীয় সমীকরণগুলোর সমাধানে। বৈশিষ্ট্যমূলক বিচিত্র্য এবং রাডন রূপান্তরের সাহায্যে জটিল সমীকরণগুলোর সমাধান কার্যকরভাবে করা যায়। ফুরিয়ে বিশ্লেষণ ফুরিয়ে বিশ্লেষণে এই নীতির ভূমিকা গুরুত্বপূর্ণ। এটি সংকেত বিশ্লেষণ এবং তরঙ্গ রূপান্তরের ক্ষেত্রে ব্যবহৃত হয়, যা জটিল ফ্রিকোয়েন্সি উপাদান বিশ্লেষণ ও পুনর্গঠনে সহায়ক। প্রকৌশল ও পদার্থবিজ্ঞান এই নীতি প্রকৌশল এবং পদার্থবিজ্ঞানের ক্ষেত্রে, বিশেষ করে ঢেউ, তাপগতিবিদ্যা এবং তড়িৎচুম্বকীয়তার সমস্যাগুলোর সমাধানে ব্যবহৃত হয়। সমীকরণের কার্যকর সমাধান পেতে এটি গুরুত্বপূর্ণ।   তথ্যসূত্র   বিষয়শ্রেণী:গাণিতিক বিশ্লেষণ
ইসহাক খান (জন্ম: ৭ আগস্ট ১৯৫৩) বাংলাদেশি কথাসাহিত্যিক, গল্পকার, নাট্যকার ও মুক্তিযোদ্ধা।আত্মজীবনী/স্মৃতিকথা/ভ্রমণকাহিনি সাহিত্যে বিশেষ অবদানের জন্য তিনি ২০২৩ সালে বাংলা একাডেমি পুরস্কার অর্জন করেন।   প্রাথমিক জীবন  ইসহাক খান ৭ আগস্ট ১৯৫৩ সালে সিরাজগঞ্জের উল্লাপাড়ার কানসোনা গ্রামে জন্মগ্রহণ করেন। বর্তমানে ঢাকায় বাস করেন। তার পিতা ইয়াসিন আলী খান ও মাতা মোকসেদা খানম।  গ্রামের প্রাথমিক বিদ্যালয় (কানসোনা সরকারি প্রাথমিক বিদ্যালয়) তার শিক্ষা জীবন শুরু। সলপ উচ্চবিদ্যালয়, সিরাজগঞ্জ মহাবিদ্যালয় ও ঢাকা বিশ্ববিদ্যালয়ে পড়াশুনা করেন।   কর্ম জীবন  ইসহাক খান মুক্তিযুদ্ধে সশস্ত্র যুদ্ধে অংশ নিয়েছিলেন।   সম্মাননা    বাংলা একাডেমি পুরস্কার (২০২৩)  'ডাকসু' সাহিত্য পুরস্কার  আমরা ক'জনা সাহিত্য পুরস্কার,  সোনার বাংলা সাহিত্য পরিষদের লেখক সম্মাননা,  লেখা প্রকাশনীর লেখক সম্মাননা,  পাক্ষিক কারুকাজ লেখক সম্মাননা,  পদক্ষেপ সাহিত্য পুরস্কার,  সমতটের কাগজ সাহিত্য সম্মাননা,  অরুণিমা সংগীতালয় লেখক সম্মাননা,  নোঙর লেখক সম্মাননা,  স্বপ্নকুঁড়ি লেখক সম্মাননা  তথ্য মন্ত্রণালয় আয়োজিত গল্প প্রতিযোগিতায় শ্রেষ্ঠ গল্পকার পুরস্কার,   তথ্যসূত্র   বিষয়শ্রেণী:বাংলা একাডেমি সাহিত্য পুরস্কার বিজয়ী বিষয়শ্রেণী:জীবিত ব্যক্তি বিষয়শ্রেণী:১৯৫৩-এ জন্ম বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:সিরাজগঞ্জ সরকারি কলেজের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:সিরাজগঞ্জ জেলার ব্যক্তি
নিজাত রহিমভ (; জন্ম: ১৩ আগস্ট, ১৯৯৩) বাকুতে জন্মগ্রহণকারী অভিবাসন প্রত্যাশী কাজাখস্তানী ভারোত্তোলক। এর পূর্বে নিজ জন্মভূমি আজারবাইজানের পক্ষে আন্তর্জাতিক ক্রীড়াঙ্গনে প্রতিনিধিত্ব করেছেন তিনি।Olimpiya çempionumuz Qazaxıstan vətəndaşlığını qəbul etdi  apasport.az   খেলোয়াড়ী জীবন  ২০১০ গ্রীষ্মকালীন যুব অলিম্পিক আসরে আজারবাইজানের পক্ষে স্বর্ণপদক এনে দেন।Azerbaijan wins fourth gold at Youth Olympic Games এছাড়াও, ২০১৩ সালের জুনিয়র বিশ্ব ভারোত্তোলন চ্যাম্পিয়নশীপে রৌপ্যপদক জয় করেন তিনি।39 th Junior World Championships একই সালে অনুষ্ঠিত গ্রীষ্মকালীন ইউনিভার্সিয়াডে আজারবাইজানের পতাকা বাহক ছিলেন। কিন্তু, ডোপিং টেস্টে শরীরে নিষিদ্ধ মাদক অক্সান্ড্রোলোন ও ডিহাইড্রোমেথিল্টেস্টোস্টেরোনের অস্তিত্ব থাকায় জুন, ২০১৩ সাল থেকে তাকে ২ বছরের জন্য ক্রীড়াঙ্গনে অংশগ্রহণ থেকে বিরত রাখা হয়। ২০১৬ সালের রিও অলিম্পিকে ৭৭ কেজি ওজন শ্রেণীতে কাজাখস্তানের পক্ষে স্বর্ণ জয় করেন। পাশাপাশি ক্লিন ও জার্কে ২১৪ কেজি ওজন উত্তোলন করে নতুন বিশ্বরেকর্ড স্থাপন করেন তিনি।   তথ্যসূত্র    আরও দেখুন   লং কিংকুয়ান  ভারোত্তোলন  ২০১৬ গ্রীষ্মকালীন অলিম্পিকে ভারোত্তোলন  বিষয়শ্রেণী:আজারবাইজানি ভারোত্তোলক বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:কাজাখস্তানি ভারোত্তোলক বিষয়শ্রেণী:বিশ্ব ভারোত্তোলন চ্যাম্পিয়নশিপের পদক বিজয়ী বিষয়শ্রেণী:২০১০ গ্রীষ্মকালীন যুব অলিম্পিকের ভারোত্তোলক বিষয়শ্রেণী:২০১৬ গ্রীষ্মকালীন অলিম্পিকের ভারোত্তোলক বিষয়শ্রেণী:২০১৬ গ্রীষ্মকালীন অলিম্পিকের পদক বিজয়ী বিষয়শ্রেণী:অলিম্পিক ভারোত্তোলনে বিশ্বরেকর্ডধারী বিষয়শ্রেণী:কাজাখস্তানের অলিম্পিক ভারোত্তোলক বিষয়শ্রেণী:অলিম্পিক স্বর্ণপদক বিজয়ী কাজাখস্তানি বিষয়শ্রেণী:ভারোত্তোলনে অলিম্পিক পদক বিজয়ী বিষয়শ্রেণী:ভারোত্তোলনে নিষিদ্ধ মাদক বিষয়শ্রেণী:নিষিদ্ধ মাদকে জড়িত কাজাখস্তানি ক্রীড়াবিদ বিষয়শ্রেণী:বাকুর ক্রীড়াবিদ
জাকারি ডাভিড অ্যালেক্সান্দার "জ্যাক" এফ্রন ()(জন্ম: ১৮ই অক্টোবর, ১৯৮৭) হচ্ছেন একজন আমেরিকান অভিনেতা এবং গায়ক। ২০০০ সালের দিকে তিনি পেশাগতভাবে অভিনয় শুরু করেন এবং ডিজনি চ্যানেল অরিজিনাল মুভি হাঁই স্কুল মিউজিক্যাল চলচ্চিত্রে প্রধান ভূমিকায় অভিনয় করেন। এ ছারা তিনি ১৭ এগাইন, মি অ্যান্ড অরসন ওয়েলস, চার্লি সেন্ট ক্লউদ, নিউ ইয়ারস ইভ এবং দ্যা লাকি অন চলচ্চিত্রে অভিনয় করেছেন।  ২০০৭ সালের দিকে রোলিং স্টোন জাককে "পোষ্টার বয় ফর টুইনিবুপারস" হিশাবে ঘোষণা দেন অ্যান্ড।Strauss, Neil (August 23, 2007), Zac Efron – the new American hearthrob, The Rolling Stone, pg 43. Retrieved August 21, 2007.   প্রাথমিক জীবন এবং শিক্ষা  এফ্রন শান লুইস অবিসপো, ক্যালিফোর্নিয়া শহরে জন্ম গ্রহণ করেন এবং পরে তিনি এরয়ও গ্র্যান্ড, ক্যালিফোর্নিয়া শহরে চলে যান। আফ্রনের বাবা পাওয়ার স্টেশনের ইলেক্ট্রিক্যাল ইঞ্জিনিয়ার ছিলেন এবং তার মা, স্টারলা বাস্কেট, সেই পাওয়ার স্টেশনের সচিব ছিলেন। এফ্রনের একজন ছোট ভাই আছে, দাইলান। এফ্রনের অনুযায়ী তারা স্বাভাবিক জীবন কাটাতেন। তিনি একজন অজ্ঞাবাদী, এবং কখনই ধার্মিক ছিলেন না। এফ্রনের পদবি হচ্ছে "এফ্রন", এর মানে হচ্ছে লাক্র।   তথ্যসূত্র  ২০০২ সালে এফ্রন   বহিঃসংযোগ        Zac Efron at TV Guide  বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ক্যালিফোর্নিয়ার অভিনেতা বিষয়শ্রেণী:মার্কিন অজ্ঞেয়বাদী বিষয়শ্রেণী:মার্কিন শিশু সঙ্গীতশিল্পী বিষয়শ্রেণী:মার্কিন চলচ্চিত্র অভিনেতা বিষয়শ্রেণী:ইহুদি বংশোদ্ভূত মার্কিন মানুষ বিষয়শ্রেণী:মার্কিন টেলিভিশন অভিনেতা বিষয়শ্রেণী:এরয়ও গ্র্যান্ড, ক্যালিফোর্নিয়া বিষয়শ্রেণী:প্যাসিফিক কানসাভাটরি অব দ্য পারফর্মিং আর্টসের প্রক্তন ছাত্র বিষয়শ্রেণী:শান লুইস অবিসপো, ক্যালিফোর্নিয়ার মানুষ বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:মার্কিন গায়ক বিষয়শ্রেণী:২১শ শতাব্দীর মার্কিন সঙ্গীতশিল্পী বিষয়শ্রেণী:ক্যালিফোর্নিয়ার সঙ্গীতশিল্পী বিষয়শ্রেণী:অস্ট্রেলিয়ায় মার্কিন অভিবাসী বিষয়শ্রেণী:ইহুদি বংশোদ্ভূত মার্কিন ব্যক্তি বিষয়শ্রেণী:মার্কিন শিশু অভিনেতা বিষয়শ্রেণী:মার্কিন কণ্ঠাভিনেতা বিষয়শ্রেণী:ডেটাইম এমি পুরস্কার বিজয়ী বিষয়শ্রেণী:ইহুদি অজ্ঞেয়বাদী
আলমগীর এম. এ. কবীর (২৫ নভেম্বর ১৯১১ - ১০ জানুয়ারি ১৯৯৬) হলেন বাংলাদেশের একজন প্রখ্যাত সমাজকর্মী ও সাবেক উপদেষ্টা। জনসংখ্যা নিয়ন্ত্রণে অনন্য সাধারণ অবদানের জন্য ১৯৭৮ সালে তাকে “জনসংখ্যা নিয়ন্ত্রণে স্বাধীনতা পুরস্কার” প্রদান করা হয়।   জন্ম ও পারিবারিক পরিচিতি  কবীর ১৯১১ সালের ২৫ নভেম্বর জন্মগ্রহণ করেন। খান বাহাদুর এ. কে. কবীরুদ্দীন এবং সাজেদা খন্দকারের চতুর্থ পুত্র তিনি।   কর্মজীবন   ব্রিটিশ রাজত্বকালে ভারতীয় পুলিশ সার্ভিসে যোগ দেন। তিনি ভারত বিভাগের পর পাকিস্তান পুলিশ যোগদান করার সিদ্ধান্ত নিয়েছে। ১৯৬০ সালে তিনি পুলিশের ইন্সপেক্টর জেনারেল পদে উন্নীত হন। স্বাধীনতার পর তিনি বাংলাদেশ পুলিশের সাথে যোগ দেন। পুলিশ কর্মকর্তাদের কল্যাণে তিনি পলওয়েল মার্কেট প্রতিষ্ঠা করেন। তিনি বাংলাদেশে পরিবার পরিকল্পনা নিয়ে কাজ করতেন এবং বাংলাদেশ পরিবার পরিকল্পনা সমিতি প্রতিষ্ঠা করেছিলেন। ১৯৯৩ সালে তিনি হিউম্যান ডেভেলপমেন্ট ফাউন্ডেশন প্রতিষ্ঠা করেন। তিনি ১৯৭৮সালে জনসংখ্যা নিয়ন্ত্রণে তার ভূমিকার জন্য স্বাধীনতা পুরস্কার পান।  তিনি বাংলাদেশের প্রথম তত্ত্বাবধায়ক সারকারের উপদেষ্টা হিসাবে ১৯৯০ সালের ১৭ ডিসেম্বর থেকে ১৯৯১ সালের ১৫ মার্চ পর্যন্ত সমাজকল্যাণ মন্ত্রণালয়ের দায়িত্বে নিয়োজিত ছিলেন।   পুরস্কার ও সম্মননা  জনসংখ্যা নিয়ন্ত্রণে অসাধারণ অবদানের জন্য ১৯৭৮ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।   আরও দেখুন   জনসংখ্যা নিয়ন্ত্রণে স্বাধীনতা পুরস্কার বিজয়ীদের তালিকা।   তথ্যসূত্র    বহিঃসংযোগ   বিষয়শ্রেণী:১৯১১-এ জন্ম বিষয়শ্রেণী:১৯৯৬-এ মৃত্যু বিষয়শ্রেণী:জনসংখ্যা নিয়ন্ত্রণে স্বাধীনতা পুরস্কার বিজয়ী বিষয়শ্রেণী:শাহাবুদ্দিন আহমেদের মন্ত্রিসভার সদস্য বিষয়শ্রেণী:স্বাধীনতা পুরস্কার বিজয়ী বিষয়শ্রেণী:বাংলাদেশী পুলিশ কর্মকর্তা বিষয়শ্রেণী:বাংলাদেশের তত্ত্বাবধায়ক সরকারের উপদেষ্টা বিষয়শ্রেণী:ঢাকার নবাব পরিবারের সদস্য
চীফ মেট্রোপলিটন ম্যাজিস্ট্রেট আদালত হল এক ধরনের আদালত যা বাংলাদেশের বিভাগীয় শহরগুলোতে পাওয়া যায়। ফৌজদারি কার্যবিধির বিধান মোতাবেক একজন চীফ মেট্রোপলিটন ম্যাজিস্ট্রেট এই আদালতের প্রধান। ফৌজদারি কার্যবিধির সংশোধিত রূপ সরকারকে মহানগর এলাকায় একজন চীফ মেট্রোপলিটন ম্যাজিস্ট্রেট ও অন্যান্য ম্যাজিস্ট্রেট নিয়োগের ক্ষমতা দেয়। এতে এক বা একাধিক অতিরিক্ত চীফ মেট্রোপলিটন ম্যাজিস্ট্রেট নিয়োগের বিধানও নির্দেশ করা হয়েছে।   অধিক্ষেত্র  ফৌজদারী কার্যবিধি অনুসরণ করতঃ সরকারের প্রাক-অনুমোদনের মাধ্যমে চীফ মেট্রোপলিটন ম্যাজিস্ট্রেটকে  নিন্মবর্ণিত ক্ষমতা দেওয়া হয়েছে:   মেট্রোপলিটন ম্যাজিস্ট্রেটদের একটি বেঞ্চ গঠন করা;   বেঞ্চের অধিবেশন সময় এবং স্থান নির্ধারণ;   অধিবেশন চলাকালীন মেট্রোপলিটন ম্যাজিস্ট্রেটদের মধ্যে যে কোনও পার্থক্য দূর করা   ক্ষমতা  মেট্রোপলিটন পুলিশ আইন অনুযায়ী কোনও পুলিশ কর্মকর্তার লিখিত প্রতিবেদনের ভিত্তিতে কেবল ফৌজদারি মামলা আদালতের বিচারের আওতায় আনা যায়।   তথ্যসূত্র   বিষয়শ্রেণী:বাংলাদেশের রাজনীতি বিষয়শ্রেণী:বাংলাদেশের আইন বিষয়শ্রেণী:বাংলাদেশের বিচার বিভাগ
দ্য ওয়েলিং () একটি ২০১৬ দক্ষিণ কোরিয়ান হরর ফিল্ম যা না হং-জিন দ্বারা লিখিত এবং পরিচালিত এবং কোয়াক ডো-ওন, হুয়াং জুং-মিন, চুন উ-হি অভিনীত। চলচ্চিত্রটি এমন এক পুলিশ সদস্যকে কেন্দ্র করে, যিনি তার মেয়েকে বাঁচানোর জন্য গোকসেয়ং নামে একটি প্রত্যন্ত কোরিয়ান গ্রামে রহস্যজনক হত্যাকাণ্ড এবং অসুস্থতার একটি সিরিজ তদন্ত করেন। চলচ্চিত্রটি বাণিজ্যিক এবং সমালোচনামূলক উভয় ক্ষেত্রেই সফল হয়েছিল।  তথ্যসূত্র  বহিঃসংযোগ  বিষয়শ্রেণী:২০১৬-এর চলচ্চিত্র বিষয়শ্রেণী:২০১০-এর দশকের কোরীয় ভাষার চলচ্চিত্র বিষয়শ্রেণী:দক্ষিণ কোরীয় রহস্য থ্রিলার চলচ্চিত্র বিষয়শ্রেণী:২০১৬-এর লোমহর্ষক চলচ্চিত্র বিষয়শ্রেণী:টুয়েন্টিয়েথ সেঞ্চুরি ফক্সের চলচ্চিত্র
ভুটান  ১ ডিসেম্বর থেকে ১০ ডিসেম্বর ২০১৯ পর্যন্ত নেপালের কাঠমান্ডু এবং পোখরায় অনুষ্ঠিত ২০১৯ দক্ষিণ এশীয় গেমস এ অংশগ্রহণ করে।   ক্রিকেট  গেমসের জন্য ১৫ সদস্যের একটি দল নির্বাচন করা হয়েছিল। Bhutan announce squad for South Asian Games in Nepal 21 October 2019 Retrieved 09 November 2019   পদক সংখ্যা     তথ্যসূত্র      বিষয়শ্রেণী:দক্ষিণ এশীয় গেমসে ভুটান বিষয়শ্রেণী:২০১৯ দক্ষিণ এশীয় গেমসে দেশ
সাইদিনা আবু বকর আস সিদ্দিক মসজিদ (এমএসএবিএ) (    বাংসার, কুয়ালালামপুর, মালয়েশিয়ার একটি বিশিষ্ট মসজিদ । মসজিদটির নামকরণ করা হয়েছিল ইসলামের নবী মুহাম্মদের পরবর্তী (খলিফা ) আবু বকরের নামে।   ইতিহাস  ১৯৭৬ সালে, বাংসার মানুষ একটি মসজিদের জন্য অনুরোধ করতে শুরু করে। এটি ফেডারেল টেরিটরি ইসলামিক রিলিজিয়াস কাউন্সিল কর্তৃক ২৫ নভেম্বর ১৯৭৭-এ অনুমোদিত হয়েছিল। ২৭ নভেম্বর ১৯৭৭ তারিখে ওয়াইবি দাতুক ওসমান আবদুল্লাহর সাথে স্থানীয় প্রতিনিধিদের একটি বৈঠক অনুষ্ঠিত হয়।  এটি জনসাধারণের কাছ থেকে সংগৃহীত অনুদান হিসাবে ৭০০,৭০০ মালায়েশিয়ান রিংগিত পেয়েছে। সরকার প্রকল্পটি গ্রহণ করে এবং এটিকে ৩য় মালয়েশিয়ান ৫-বার্ষিক পরিকল্পনার অধীনে রাখে। মসজিদ নির্মাণের পরিকল্পনা ১৯৭৯ সালে শুরু হয় এবং মার্চ ১৯৮২ সালে শেষ হয়।  সাইটটি আনুষ্ঠানিকভাবে ১৮ জুলাই ১৯৮০ ঠিকাদারকে হস্তান্তর করা হয়েছিল। ২৪ আগস্ট ১৯৮০-এ ফেডারেল টেরিটরির মুফতি, এসএস দাতুক শেখ আবদুল মহসিন বিন হাজি সালেহ দ্বারা কিবলাহ এর দিক নির্দেশনা সম্পন্ন হয়েছিল। ১৯৮০ সালের সেপ্টেম্বরে গ্রাউন্ড লেভেলিংয়ের কাজ শুরু হয়।  মসজিদটি সরকারীভাবে ২৯ মার্চ ১৯৮২ সালে সরকারের কাছে হস্তান্তর করা হয়। এর আনুষ্ঠানিক উদ্বোধনী অনুষ্ঠানটি ১৫ জুলাই ১৯৮২ সালে ইয়াং ডি-পার্টুয়ান আগাং, সুলতান আহমেদ শাহ ইবনে আলমারহুম সুলতান আবু বকর দ্বারা পরিচালিত হয়েছিল।   স্থাপত্য এবং বৈশিষ্ট্য  এটি মূলত ৩,৫০০ জন লোকের জন্য ডিজাইন করা হয়েছিল, কিন্তু ২০০৯ এবং ২০১০ সালে সম্প্রসারণ কাজের পরে, এটির ধারণ ক্ষমতা আরও ৫০০ জনের বৃদ্ধি হয়।  স্থাপত্যটি একটি মিনার সহ ঐতিহ্যবাহী মালয় মসজিদ স্থাপত্যের (৪৩.৩ মি), খিলান, গম্বুজ (১৬.৬ মি প্রশস্ত এবং মেঝে থেকে ২৪মি), এবং মোটিফ, কিন্তু আকারে আধুনিক। এটির একটি উন্মুক্ত ধারণা রয়েছে, যেখানে দরজাটি শক্ত কাঠের তৈরি হওয়ায় মসজিদে বায়ু প্রবাহের সুযোগ রয়েছে। মোটিফগুলির মধ্যে ইসলামিক প্যাটার্নের গর্তগুলি খোদাই করা হয়েছে।  এর স্থাপত্য নকশাগুলি মালদ্বীপ জাতীয় মসজিদ নির্মাণে ব্যবহৃত হয়, পাশাপাশি কুয়ালালামপুরের অন্যান্য বিশিষ্ট মসজিদ যেমন মসজিদ সাইদিনা ওমর আল-খাত্তাব এবং মসজিদ সাইদিনা উসমান ইবনে আফফান ।   স্তর  ভবনটির তিনটি স্তর রয়েছে:   নিচ তলা    ধর্মীয় ক্লাসের জন্য ক্লাস রুম  অফিস স্পেস এবং লাইব্রেরি  মাল্টিপারপাস হল যেখানে ২০০ জন লোক থাকতে পারে  ক্যান্টিন  ওযু এবং টয়লেট করার জায়গা   ২,০০০ জন লোকের দৈনিক ব্যবহারের জন্য প্রধান প্রার্থনা হল। পূর্ণ ক্ষমতা: ৪,০০০ জন।   দ্বিতীয় তলা   বিষয়শ্রেণী:গম্বুজসহ মসজিদ বিষয়শ্রেণী:১৯৮২-এ মালয়েশিয়ায় প্রতিষ্ঠিত বিষয়শ্রেণী:কুয়ালালামপুরের মসজিদ
পোড়ামন ২০১৩ সালে মুক্তিপ্রাপ্ত একটি বাংলাদেশী চলচ্চিত্র। ছবিটি পরিচালনা করেছেন জাকির হোসেন রাজু। এতে শ্রেষ্ঠাংশে অভিনয় করেছেন মাহিয়া মাহী ও সাইমন সাদিক। এছাড়া অন্যান্য ভূমিকায় রয়েছেন আনিসুর রহমান মিলন, মিশা সওদাগর, আলীরাজ।   কাহিনি সংক্ষেপ  ‘সুজন’ ‘সুন্দরপুর’ গ্রামের ডানপিটে ছেলে। তার বাবা জুয়ায় আসক্ত। সে গাড়ির হেল্পার হিসেবে কাজ শুরু করে। একদিন সে টেম্পু নিয়ে যাবার সময় দেখতে পায় তিনমাস বাড়ি ভাড়া না দেওয়ার কারণে পরী ও তার মাকে বাড়িওয়ালা বের করে দিচ্ছে। সুজন তাদেরকে তার এক দাদীর বাড়িতে থাকার ব্যবস্থা করে দেয়। পরীর পুরো পরিবারের দায়িত্ব সে নিজের কাঁধে তুলে নেয়। পরীর পড়ার ব্যবস্থা থেকে শুরু করে সমস্ত খরচ সে বহন করে। ধীরে ধীরে পরী ও সুজনের মাঝে ভালবাসা গড়ে উঠে। পরীর মা সুজনকে জামাই বলে ডাকতে থাকে। কিন্তু বিপত্তি বাধে যখন তিনি পরীকে সুজন বাদে অন্য ছেলের সাথে বিয়ে দিতে যান। সুজন এই বিয়ের প্রতিবাদ করায় পরীর মায়ের সাথে সুজনের মারামারি লাগে। সুজনকে পুলিশ হত্যা চেষ্টার অভিযোগে গ্রেপ্তার করে। সুজন থানা থেকে পালিয়ে আসে। সুজনকে পুনরায় গ্রেপ্তার করার দায়িত্ব পায় সেই থানার পুলিশ অফিসার আবিদ। আবিদ তার এক সহকারীকে নিয়ে সুন্দরপুর গ্রামে পৌঁছায়। সুজন পরীর বিবাহ অনুষ্ঠানে বাধা দেয়। আবিদ সুজনকে গ্রেপ্তার করে এবং সুজনের অনুরোধের প্রেক্ষিতে তাদের সাথে পরীকে নিতে রাজি হয়। যাবার পথে বাস দুর্ঘটনার মুখোমুখি হয়। সুজন আবিদের জীবন রক্ষা করে। আবিদ কৃতজ্ঞতাস্বরূপ সুজনকে নিজের ভাই বানিয়ে নেয়। সে পরীকে নিজেদের বাসায় নিয়ে যায় এবং সুজনের জামিনের ব্যবস্থা করে। তাছাড়াও সে তার বাড়িতে সুজনের সাথে পরীর বিয়ের ব্যবস্থা করে। আবিদের স্ত্রীর তিন সন্ত্রাসী ভাই পরীকে খুন করে লাশ রেল লাইনে ফেলে দেয়। আবিদ এবং সুজন আসার পথে পরীর লাশ দেখতে পায়। সুজন পরীর শোকে আত্মহত্যা করে। আবিদ তার স্ত্রী এবং তার তিন সন্ত্রাসী ভাইকে হত্যা করে এবং পুলিশের কাছে গ্রেপ্তার হয়।   অভিনয়শিল্পী   মাহিয়া মাহী - পরী  সাইমন সাদিক - সুজন  মনিরা মিঠু - পরীর মা  আনিসুর রহমান মিলন - আবিদ  বিপাশা কবির - মুক্তি   আলী রাজ - সুজনের বাবা  গুলশান আরা আহমেদ -  সারিকা - ছোট পরী  প্রাচুর্য - ছোট সুজন  মিশা সওদাগর - মুক্তির বড় ভাই  ডন - মুক্তির মেজু ভাই  শিবা শানু - মুক্তির ছোট ভাই  রতন - হাবিলদার কুতুব  চিকন আলী - বাগানের মালিক   বহিঃসংযোগ        মুখ ও মুখোশ-এ পোড়ামন  বিষয়শ্রেণী:২০১৩-এর চলচ্চিত্র বিষয়শ্রেণী:২০১০-এর দশকের প্রণয়ধর্মী চলচ্চিত্র বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র বিষয়শ্রেণী:জাকির হোসেন রাজু পরিচালিত চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী প্রণয়ধর্মী চলচ্চিত্র বিষয়শ্রেণী:জাজ মাল্টিমিডিয়া'র চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:বাংলাদেশী প্রণয়ধর্মী নাট্য চলচ্চিত্র
ফুটবল ক্লাব বার্সেলোনা পতাকা.svg :File: ([}} delete] | talk | [ history] | [ logs]) - uploaded by Tanbiruzzaman ([ notify] | contribs). ভুলে আপলোড করা হয়েছে। একটা চিত্র আপলোড করতে গিয়ে ভুল করে অন্য একটায় ক্লিক হয়ে আপলোড হয়ে গিয়েছে। পরে লক্ষ করলাম যে চিত্রটি আপলোড করতে চেয়েছিলাম সেটি ইতোমধ্যেই উইকিমিডিয়ায় আপলোড করা আছে। প্রশাসক বিষয়টি ক্ষমাসুন্দর দৃষ্টিতে দেখবেন। ≈ তানবিরুজ্জামান  «আলাপ» ২২:৪৮, ৭ মার্চ ২০২৩ (ইউটিসি)